Maju 2008

4 di maiu,  sabbatudìa
Nàpuli: S'arripitìu ê 7,43 di sira lu miràculu di San Ginnaru a Nàpoli. Lu svintulìu dû fazzulettu jancu, signaliàu la liquifazzioni dô sangu dô Santu.

6 di maiu, martidìa
Rangoon: 'N sèquitu a n'uraganu ntô sud dâ Birmania si stimanu 27 mila morti e 41 mila dispersi, senza cuntari li danni ê cosi.

10 di maiu, sabbatudìa
Libbanu: Beirut - Lu primu ministru libbanisi Fuad Siniora dissi aoggi nta na cunfirenza stampa ca Hezbollah fici «nu corpu di statu armatu» contru a la dimucrazzìa libbanisa: «La dimucrazzìa hà statu pugnalata ntô cori, ma lu Statu libbanisi non s'arreni ô corpu di statu». Ntantu ancora aoggi a Beirut sei pirsuni foru ammazzati e n'autri vinti foru firiti di òmini armati. 

12 di maiu, lunidìa
Catania: L'Etna trasìu n'eruzzioni, cummigghiannu di cìniri la riggiuni a nord est dû vurcanu e eruttannu lava. L'attività lavica è pirò assai scarsa  e senza pirìculu pi cosi e pirsuni.

Cina: nu tirrimotu di na magnitudini di 7,8 dâ scala Richter curpìu lu sud dâ Cina causannu  danni. Si parra di 8000 morti (bilanciu pruvvisoriu).

16 di maiu, venniridìa
Caltanissetta: Li tri picciotti chi ammazzaru na carusa di 14 anni a Niscemi cunfissaru tutti cosi. Rischianu 30 anni di calera.

17 di maiu, sabbatudìa
Cina: pô tirrimotu ca curpìu lu sud dâ Cina, si cùntanu cchiossai di 50.000 morti. Chistu hà statu pâ Cina lu tirrimotu cchiù forti di l'ùrtimi 200 anni.

18 di maiu, duminicadìa
Sport: Lu Catania, pariggiannu câ Roma, si sarvau dâ ritrucissioni. L'Inter vincìu lu sò 16èsimu scudettu.

20 di maiu, martidìa
Sport: Lu cummissàriu tècnicu di la nazziunali taliana di càuciu, Robertu Donadoni, a l'ori 15,00 di oggi, cumunicau la lista dê 24 cunvucati pî campiunati auropei Àustria-Svìzzira 2008.
Strasburgu: Ortri a la Spagna, macari l'UE nni sta manciannu â facci pô fattu ca succidìu ntô napulitanu contru a li campi nòmadi dî ROM, pî pruvvidementi di liggi ca voli mintiri lu cuvernu contru a li mmigrati clannistini e macari pâ munnizza ntâ Campania, ca passi na cosa di "ddà banna ô munnu".  

23 di maiu venniridìa
Roma: Lu cuvèrnu dichiara chi lu ponti di Missina è n'òpira prioritaria e lu travagghiu putissi accuminzari ggià ntô 2009. 

24 di maiu sabbutudìa
Calàbbria: Mpurtanti upirazzioni dâ polizzia. Giuseppi Nirta, liatu â 'ndrangheta ispiraturi dâ faida mafiusa di San Luca e unu dî 100 pirsuni cchiù ricircati n'Italia fu arristatu.

25 di maiu, duminicadìa
Colombia: Li Farc annunciaru la morti dû capu Manuel Marulanda, all'etati di 80 anni. Ci sunnu attorna spiranzi pi la libbirazzioni di l'ostaggi civili, tra cui la francu-colombiana Ingrid Betancourt.

26 di maiu, lunidìa
Marti: La sonda Phoenix dâ NASA agghicau ntâ riggiuni dû polu nord dû pianeta. 

Viditi puru
 Aprili 2008
 Giugnu 2008
 2008

Catigurìa:Maiu
Catigurìa:Nutizzî
Catigurìa:2008
Catigurìa:Abbinimenti